Kõige rohkem saab kogemusi nii - käisime Hiiumaal, vanade mesinike taha sättisin end istuma bussis, vat  sealt tuleb tarkus. Minu käest on sageli küsitud, et mis nipid sul on, sa saad palju mett. Ega mett saavad kõik, igal omad nipid. Mina meearvestust täpselt ei pea, aga üle 100 kg meega tarusid on igal suvel olnud. Minev aastal ka kaks tükki töötas surnuks. See tähendab, et taru on kuues korpuses ja löövad alla välja mett nii täis, et hauet ei ole. Kui sügisel avastad selle meevõtu aegas, siis on hilja, võid kärgesid panna, aga nendest emadest enam ei saa asja. Need emad on vist munemisvõime kaotanud ja  tarud kipuvad välja minema. Üleminev aasta läks ka mitu tükki välja. Võibolla minul endal annab midagi ära teha, eks seda asja annab õppida eluaeg - nagu üks vana mesinik ütles, kes oli 82-aastane - targaks ikka pole saanud.